Ο **Νεοκλής Αβδάλας** (Αθήνα, 4 Φεβρουαρίου 2006) είναι Έλληνας επαγγελματίας καλαθοσφαιριστής. Με ύψος 1,96 μέτρα αγωνίζεται ως πόιντ γκαρντ και σούτινγκ γκαρντ στον Α.Σ. Καρδίτσας, ως δανεικός από τον Παναθηναϊκό. Είναι ο μικρότερος γιος του πρώην μπασκετμπολίστα Δημήτρη Αβδάλα.

Ακαδημία
--------

Ο Νεοκλής Αβδάλας ξεχώρισε με τη φανέλα της ακαδημίας της ΚΑΕ Παναθηναϊκός στο Πανελλήνιο Παίδων 2021, όντας ο κορυφαίος παίκτης των πράσινων και μέλος της καλύτερης πεντάδας της διοργάνωσης. Ειδικότερα, σημείωνε κατά μέσο όρο 16.6 πόντους, 8.8 ριμπάουντ, 3.8 ασίστ, 1.2 κλεψίματα και 1.6 μπλοκ σε πέντε συμμετοχές.

Σταδιοδρομία
------------

### Παναθηναϊκός (2021-σήμερα)

Ο Αβδάλας ξεκίνησε την επαγγελματική του σταδιοδρομία το 2021, στον Παναθηναϊκό, με προπονητή τον Δημήτρη Πρίφτη. Στις 17 Οκτωβρίου 2021, κόντρα στον Ιωνικό για το Πρωτάθλημα Ελλάδας, έγινε ο νεότερος παίκτης που έκανε ντεμπούτο στη διοργάνωση με τη φανέλα του Παναθηναϊκού, όντας 15 χρονών, οχτώ μηνών και 14 ημερών ξεπερνώντας το ρεκόρ του Βασίλη Χαραλαμπόπουλου. Επίσης έγινε συνολικά ο τρίτος νεότερος παίκτης που αγωνίστηκε σε αγώνα της διοργάνωσης πίσω από τους Παπαγιάννη (με τη φανέλα του Περιστερίου) και Μαντζούκα (με τη φανέλα του Προμηθέα Πατρών). Την 1η Νοεμβρίου, στη δεύτερη συμμετοχή του σε αγώνα του Πρωταθλήματος Ελλάδας, κόντρα στον Κολοσσό Ρόδου, έγινε ο νεότερος σκόρερ των «πρασίνων» στην Α1 κατηγορία πετυχαίνοντας πέντε πόντους όντας 15 ετών, 8 μηνών και 28 ημερών. Στις 10 Δεκεμβρίου, έγινε ο νεότερος παίκτης στην ιστορία που σκοράρει στην Ευρωλίγκα. Κόντρα στην Άλμπα Βερολίνου (νίκη 82-67), σκόραρε δυο πόντους και σε ηλικία 15 ετών, 10 μηνών και 6 ημερών με το κάρφωμα που πέτυχε στον αιφνιδιασμό, έγινε ο νεότερος παίκτης που σκόραρε ποτέ στη διοργάνωση. Μάλιστα αυτό ήταν το ντεμπούτο του αθλητή στην Ευρωλίγκα. Στις 28 Ιανουαρίου 2022, υπέγραψε το πρώτο επαγγελματικό συμβόλαιο της καριέρας του με τους "πράσινους", το οποίο έχει διάρκεια πέντε χρόνων.

#### Α.Σ Καρδίτσας (2023-σήμερα)

Στις 20 Σεπτεμβρίου 2023, ανακοινώθηκε ο μονοετής δανεισμός του στον Α.Σ. Καρδίτσας.

Εθνική ομάδα
------------

### Εθνική Ελλάδας Παίδων

Ο Αβδάλας εκπροσώπησε την Εθνική Ελλάδας κάτω των 16 ετών στο Διεθνές Τουρνουά κάτω των 16 που διεξήχθη στη Μεσσήνη μεταξύ 28 Ιουλίου και 31 Ιουλίου 2021, όπου συμμετείχαν Ελλάδα, Κροατία, Πολωνία και Π.Γ.Δ.Μ.  Ο Αβδάλας ήταν ο πρώτος σκόρερ της Ελλάδας, σημειώνοντας 68 πόντους σε τέσσερις αγώνες. Το καλοκαίρι του 2022, συμμετείχε στο Ευρωμπάσκετ U16 στο οποίο η Εθνική Πάίδων κατέκτησε την τέταρτη θέση, αφού ηττήθηκε στον μικρό τελικό από τη Γαλλία 65-46. Ο Αβδάλας πραγματοποίησε εξαιρετικό παιχνίδι στον προημιτελικό με το Ισραήλ, σκοράροντας 29 πόντους (7/14 δίποντα, 3/8 τρίποντα, 6/8 βολές) με 6 ριμπάουντ, 1 ασίστ, 2 κλεψίματα, 3 κοψίματα σε 32’13’’ και είχε συμβολή σε καθοριστικά σημεία της αναμέτρησης. Συνολικά στη διοργάνωση μέτρησε 14.7 πόντους, 4.1 ριμπάουντ, 2 ασίστ, 1.9 κλεψίματα, 0.9 μπλοκ και 3 λάθη και αναδείχτηκε μέλος της καλύτερης πεντάδας της διοργάνωσης.

Τίτλοι
------

### Συλλογικοί

#### Παναθηναϊκός

* Σούπερ Καπ Ελλάδας: (2021)

Ρεκόρ
-----

* Νεότερος σκόρερ στην ιστορία της Ευρωλίγκα
* Νεότερος σκόρερ σε αγώνα Ευρωλίγκα στην ιστορία του Παναθηναϊκού
* Νεότερος παίκτης που αγωνίζεται σε αγώνα Ευρωλίγκα στην ιστορία του Παναθηναϊκού
* Νεότερος παίκτης που αγωνίζεται σε αγώνα Πρωταθλήματος Ελλάδας στην ιστορία του Παναθηναϊκού

Παραπομπές
----------

1. ↑  (Greek) Παναθηναϊκός: Στα πλάνα του Πρίφτη ο 15χρονος Νεοκλής Αβδάλας
2. ↑  «Ο 15χρονος Αβδάλας έγραψε ιστορία με τον Παναθηναϊκό». *SDNA*. 19 Οκτωβρίου 2021. Ανακτήθηκε στις 15 Δεκεμβρίου 2021.
3. ↑  Newsroom, Totalbasket (1 Νοεμβρίου 2021). «Ο Αβδάλας νεότερος σκόρερ του Παναθηναϊκού». *totalbasket.gr*. Αρχειοθετήθηκε από το πρωτότυπο στις 15 Δεκεμβρίου 2021. Ανακτήθηκε στις 15 Δεκεμβρίου 2021.
4. ↑  «Νεότερος σκόρερ στην ιστορία της Euroleague ο Αβδάλας! (vid)». *SDNA*. 10 Δεκεμβρίου 2021. Ανακτήθηκε στις 15 Δεκεμβρίου 2021.
5. ↑  «Νεοκλής Αβδάλας: Ο νεότερος σκόρερ στην ιστορία της Ευρωλίγκας! (videos)». *Eurohoops*. 11 Δεκεμβρίου 2021. Ανακτήθηκε στις 15 Δεκεμβρίου 2021.
6. ↑  «Παναθηναϊκός: "Έδεσε" τον Νεοκλή Αβδάλα για μία πενταετία!». *Eurohoops*. 28 Ιανουαρίου 2022. Ανακτήθηκε στις 28 Ιανουαρίου 2022.
7. ↑  «Στην Καρδίτσα ο Αβδάλας με την μορφή δανεισμού από τον Παναθηναϊκό». *www.sport24.gr*. Ανακτήθηκε στις 20 Σεπτεμβρίου 2023.
8. ↑  (Greek) Διεθνές Τουρνουά Παμπαίδων U15 στη Μεσσήνη
9. ↑  (Greek) Ο 15χρονος Νεοκλής Αβδάλας στα πλάνα Πρίφτη για Παναθηναϊκό
10. ↑  «Νεοκλής Αβδάλας: "Η αγάπη για αυτή τη φανέλα και το εθνόσημο είναι ο οδηγός μας"». *Eurohoops*. 18 Αυγούστου 2022. Ανακτήθηκε στις 21 Αυγούστου 2022.
11. ↑  «EuroBasket U16: Στην κορυφαία πεντάδα της διοργάνωσης ο Νεοκλής Αβδάλας | Gazzetta». *www.gazzetta.gr*. Ανακτήθηκε στις 21 Αυγούστου 2022.
12. ↑  «Παναθηναϊκός-Άλμπα 82-67: Ο Αβδάλας έγραψε ιστορία στην EuroLeague (vid) | Gazzetta». *www.gazzetta.gr*. Ανακτήθηκε στις 15 Δεκεμβρίου 2021.

|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Παναθηναϊκού ~ Basket League ~ Περίοδος 2023-2024 |
| --- |
|  |
| 0 | 
* 0 Π. Καλαϊτζάκης
* 2 Βιλντόζα
* 3 Γκάι
* 6 Μωραΐτης
* 8 Μπαλτσερόφσκι
* 10 Σλούκας **(C)**
* 17 Αβδάλας
* 20 Σαμοντούροβ
* 21 Παπαπέτρου **(C)**
* 22 Γκραντ
* 25 Ναν
* 26 Λεσόρ
* 33 Χουγκάζ
* 37 Αντετοκούνμπο
* 40 Γκριγκόνις
* 41 Ερνανγκόμεθ
* 44 Μήτογλου
* 72 Μαντζούκας

Προπονητής: Αταμάν - Βοηθοί: Σερέλης, Γιλντιρίμ, Καμπερίδης - Τεχνικός διευθυντής: Μπετσίροβιτς |  |

 |